|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ & ΘΡΗΣΚΕΥΜΑΤΩΝΠΕΡΙΦΕΡΕΙΑΚΗ ΔΙΕΥΘΥΝΣΗ ΠΡΩΤΟΒΑΘΜΙΑΣ & ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΑΤΤΙΚΗΣ**49η ΠΕΡΙΦΕΡΕΙΑ** **ΔΗΜΟΤΙΚΗΣ ΕΚΠΑΙΔΕΥΣΗΣ ΑΤΤΙΚΗΣ** ΣΧΟΛΙΚΟΣ ΣΥΜΒΟΥΛΟΣ Δρ. ΑΝΔΡΕΑΣ Ν. ΖΕΡΓΙΩΤΗΣ |  | **Διόνυσος, 5 Φεβρουαρίου 2016** **Αριθμ. Πρωτ.: Φ.03.Α/ 43**Προς**Τους κ.κ. Διευθυντές και Διευθύντριες των Δημόσιων Σχολείων της 49ης Περιφέρειας Δ.Ε. Αττικής**Κοιν.**κ.κ. Διευθυντές και Διευθύντριες των Ιδιωτικών Σχολείων της 49ης ΠΕΔΕΑ** **κ. Προϊστάμενο Επιστημονικής & Παιδαγωγικής Καθοδήγησης Δ.Ε. Αττικής****κ. Διευθύντρια Εκπαίδευσης Αν. Αττικής** |
| Ταχ. Δ/νση | : Πλαστήρα Νικολάου, 50 |
| Τ.Κ.-Πόλη | : 14576, Διόνυσος |
| Τηλέφωνο | : 2108145999 |
| Ηλ. Δ/νση | : symdim-anatt49@sch.gr |
| **Ιστολόγιο** | **:** [**www.49epa.weebly.com**](http://www.49epa.weebly.com) |
| Πληροφορίες | : Αλεξάνδρα Χρηστίδου  |
| Τηλέφωνο | : 2102465855 |
| Τηλ. & Φαξ | : 2102461598 |
| Ηλ. Δ/νση | : simvouloi@yahoo.com |

**Θέμα: «Πρόσκληση εκπαιδευτικών σε Επιμορφωτική Ημερίδα».**

|  |
| --- |
| **Σχετ:** 1. Ν. 1566/85, άρθ.55, παρ.1, εδάφιο στ΄ |
|  2. Π.Δ. 201/98, άρθ.14, παρ.1-5 |
|  3. Φ.353/1/324/105657/Δ1/8-10-2002, άρθρο2 [ΦΕΚ 1340/τ.Β΄/16-10-2002] 4. Έγκριση του Περιφερειακού Διευθυντή Εκπ/σης, Αρ. Πρωτ.: Φ.15.1/1331 |

 Καλούνται όλοι οι εκπαιδευτικοί των Δημόσιων Σχολικών Μονάδων της 49ης Περιφέρειας Π.Ε. Αττικής να συμμετάσχουν στις κυλιόμενες Επιμορφωτικές Ημερίδες του Σχολικού Συμβούλου για τη Δημιουργική Μάθηση, με θέμα: «**Η Δημιουργικότητα έρχεται στο Σχολείο μας**».

Οι Ημερίδες, για την καλύτερη επεξεργασία του θέματος, την παραγωγή εκπαιδευτικού υλικού και τη διάχυση των αποτελεσμάτων στους επιμορφούμενους, θα πραγματοποιηθούν ανά συστάδες όμορων μεταξύ τους γεωγραφικά σχολείων, με βάση τον παρακάτω πίνακα - προγραμματισμό:

|  |  |  |
| --- | --- | --- |
|  **Σχολεία που συμμετέχουν** | **Χώρος διεξαγωγής** | **Ημ/νία διεξαγωγής** |
| **1ο & 2ο Θρακομακεδόνων και Δ.Σ. Βαρυμπόμπης** | 2ο Δ.Σ. Θρακομακεδόνων | Τρίτη 9 Φεβρουαρίου |
| **1ο και 2ο Δ.Σ. Κρυονερίου** | 2ο Δ.Σ. Κρυονερίου    | Τρίτη 16 Φεβρουαρίου |
| **11ο, 13ο και 21ο Δ. Σ. Αχαρνών** | 11ο Δ.Σ. Αχαρνών | Τρίτη 23 Φεβρουαρίου |
| **26ο, 29ο, 27ο και 30ο** **Δ. Σ. Αχαρνών** | 27ο - 29ο Δ.Σ. Αχαρνών | Τετάρτη 24 Φεβρουαρίου |

Τις ημέρες συμμετοχής τους στην Ημερίδα, όπως απεικονίζεται στον παραπάνω πίνακα, τα σχολεία θα παραμείνουν κλειστά για τους μαθητές τους και η συμμετοχή όλων των εκπαιδευτικών τους σε αυτές είναι υποχρεωτική. Σας επισυνάπτουμε το επιστημονικό πρόγραμμα των κυλιόμενων Ημερίδων, το οποίο παρακαλούμε να φωτοτυπηθεί και να μοιραστεί από τους κ.κ. Διευθυντές σε όλους τους εκπαιδευτικούς στα σχολεία τους. Οι συνάδελφοι εκπαιδευτικοί, εφόσον το επιθυμούν και για τη διευκόλυνσή τους στις ομάδες εργασίας που θα συμμετέχουν κατά τη διάρκεια των Ημερίδων Δημιουργικής Μάθησης, παρακαλούνται να έχουν μαζί τους το προσωπικό τους laptop / pc ή άλλο βοηθητικό υλικό που εκείνοι θα κρίνουν σκόπιμο. Σχολικά Βιβλία και γραφική ύλη θα διατεθούν από τα Σχολεία υποδοχής.

|  |
| --- |
| **Ε Λ Λ Η Ν Ι Κ Η Δ Η Μ Ο Κ Ρ Α Τ Ι Α**ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ & ΘΡΗΣΚΕΥΜΑΤΩΝ**ΠΕΡΙΦΕΡΕΙΑΚΗ ΔΙΕΥΘΥΝΣΗ Π.Ε. & Δ.Ε. ΑΤΤΙΚΗΣ****49η ΠΕΡΙΦΕΡΕΙΑ ΔΗΜΟΤΙΚΗΣ ΕΚΠΑΙΔΕΥΣΗΣ ΑΤΤΙΚΗΣ**ΣΧΟΛΙΚΟΣ ΣΥΜΒΟΥΛΟΣ: **Δρ. ΑΝΔΡΕΑΣ Ν. ΖΕΡΓΙΩΤΗΣ** |
| ΕΠΙΜΟΡΦΩΤΙΚΗ ΗΜΕΡΙΔΑ με ΘΕΜΑ:**«Η Δημιουργικότητα έρχεται στο Σχολείο μας»** |
| 8:10-8:30 | Προσέλευση-Εγγραφές | ΣΥΜΜΕΤΕΧΟΥΝ: **Ανδρέας Ζεργιώτης,** *Σχολικός Σύμβουλος 49ης Περιφέρειας Δ.Ε. Αττικής***Οι Διευθυντές *και* οι Υποδιευθυντές** των Σχολείων **Όλοι οι εκπαιδευτικοί** *των Δημόσιων σχολείων της 49ης Περιφέρειας Δημοτικής Εκπαίδευσης Αττικής* |
| 8:30-10:30 | Κεντρική Εισήγηση-Ομιλία:**«Δημιουργική Μάθηση: Η δημιουργική διδασκαλία ως μέσο ενίσχυσης, καλλιέργειας και προαγωγής της δημιουργικότητας των μαθητών»** Εισηγητής: Ανδρέας Ζεργιώτης |
| 10:30-10.45 | Διάλειμμα  |
| 10:45 -12:00  | **Βιωματικά εργαστήρια** δημιουργικής μάθησης, **ανά ομάδες εκπαιδευτικών**.**Στόχος:** η παραγωγή από κάθε ομάδα ενός συγκεκριμένου, λειτουργικού και εφαρμόσιμου διδακτικού σεναρίου δημιουργικής διδασκαλίας και μάθησης, ανάλογα την τάξη και το γνωστικό αντικείμενο. Επιδιώκεται τα αποτελέσματα να είναι άμεσα και ορατά σε ότι αφορά τη βελτίωση και τον εμπλουτισμό των εκπαιδευτικών τους πρακτικών που εφαρμόζουν οι εκπαιδευτικοί στην τάξη.**Δομή των ομάδων:** οι ομάδες θα είναι ολιγομελείς, ώστε να συμμετέχουν ενεργά και να δραστηριοποιούνται σε αυτές όλοι οι συμμετέχοντες εκπαιδευτικοί. Η κατανομή των εκπαιδευτικών στις ομάδες θα γίνεται με κριτήριο την τάξη που διδάσκουν ή το γνωστικό τους αντικείμενο (π.χ. εκπαιδευτικοί Ξένων Γλωσσών), ώστε σε κάθε Ημερίδα όλοι οι συμμετέχοντες να έχουν συγκεκριμένο και ενεργό ρόλο.**Διαδικασία:** κάθε ομάδα επιλέγει το συντονιστή της καθώς και το γνωστικό αντικείμενο με το οποίο επιθυμεί να ασχοληθεί (εφόσον πρόκειται για εκπαιδευτικούς ΠΕ70) και με βάση αυτό κατανέμει ρόλους στα μέλη της.Ο Σχολικός Σύμβουλος παρευρίσκεται στο χώρο εργασίας των ομάδων, παροτρύνει, επεξηγεί, συντονίζει, βοηθά όλες τις ομάδες για την επιλογή όσο το δυνατό μεγαλύτερου εύρους γνωστικών αντικείμενων και τις κατευθύνει δημιουργικά για την ολοκλήρωση του έργου τους και την επίτευξη των στόχων τους.  |
| 12:00-12.15 | Διάλειμμα |
| 12:15-14:00 | **Παρουσίαση των σεναρίων** δημιουργικής μάθησης από τις Ομάδες **στην Ολομέλεια.****Αξιοποίηση των σεναρίων και διάχυση των αποτελεσμάτων:** Τα σενάρια που θα προκύψουν θα υποβληθούν σε περαιτέρω επεξεργασία από τους δημιουργούς τους, ακόμα σε δεύτερο χρόνο εκτός Ημερίδας, εφόσον χρειαστεί. Τα ολοκληρωμένα σενάρια θα αποσταλούν με e-mail από το συντονιστή της κάθε ομάδας στο Σχολικό Σύμβουλο στο 49perifereiadimotikis@gmail.com email και θα αναρτηθούν στον ειδικό χώρο για τις Καλές Διδακτικές Πρακτικές που βρίσκεται στην ιστοσελίδα της 49ης Περιφέρειας [www.49epa.weebly.com](http://www.49epa.weebly.com), ώστε να αποτελέσουν ένα βασικό, ανοιχτό σε πρόσβαση, υλικό δημιουργικής διδασκαλίας και μάθησης για όλα τα σχολεία της Περιφέρειας. – **Συζήτηση & Κλείσιμο Ημερίδας** |

Οι συνάδελφοι εκπαιδευτικοί των Ιδιωτικών Σχολικών Μονάδων της 49ης Περιφέρειας, οι οποίοι δεν θα μπορέσουν να παρακολουθήσουν τις εργασίες των Ημερίδων και να συμμετάσχουν σε αυτές, μπορούν, εφόσον το επιθυμούν, να εκπονήσουν ομαδικά ή ατομικά ανάλογα σενάρια δημιουργικής διδασκαλίας και μάθησης ανά τάξη και ανά διδακτικό αντικείμενο και να τα αποστείλουν στο e-mail 49perifereiadimotikis@gmail.com, προκειμένου να αναρτηθούν κι αυτά στις Καλές Διδακτικές Πρακτικές της Ιστοσελίδας του Σχολικού Συμβούλου της Περιφέρειας **www.49epa.weebly.com.**

Ο Σχολικός Σύμβουλος

Ανδρέας Ν. Ζεργιώτης